2ο ΔΗΜΟΤΙΚΟ ΣΧΟΛΕΙΟ ΑΜΑΛΙΑΔΑΣ - ΠΡΟΓΡΑΜΜΑ ERASMUS + KA1

**Εκπαιδευτική επίσκεψη στην Αλμάδα- προάστιο της Λισαβόνας**

**Θέμα :** «Εισαγωγή των Νέων Τεχνολογιών και των ψηφιακών εργαλείων στην εκπαιδευτική διαδικασία»

**Τίτλος Σχεδίου: «Πολυπολιτισμικότητα και καινοτομία για ένα σχολείο χωρίς σύνορα»**

**Κωδικός Έργου: 2019-1-EL01-KA101-061572**

Στα πλαίσια της μαθησιακής κινητικότητας ΚΑ1 **«Πολυπολιτισμικότητα και καινοτομία για ένα σχολείο χωρίς σύνορα» του ευρωπαϊκού προγράμματος ERASMUS+ και με τη συγχρηματοδότηση της Ευρωπαϊκής Ένωσης** που σχεδίασε το 2ο Δημοτικό Σχολείο Αμαλιάδας οι εκπαιδευτικοί Σωτηροπούλου Σταυρούλα, Αγγλικών-ΠΕ06 , Παναγιώταρου Νικολέττα, δασκάλα -ΠΕ70 και Νικολούτσος Χρήστος, υποδιευθυντής-ΠΕ70 επισκέφτηκαν την Αλμάδα- προάστιο της Λισαβόνας από τις 22/8/21 έως τις 28/8/21, όπου συμμετείχαν στην υλοποίηση του προγράμματος που διοργάνωσε ο φορέας “Escola Secundária  Emídio Navarro”, από τον κ. Rui Baltazar, European Programs Manager (Web site : [http://europe.almadaforma.net](http://europe.almadaforma.net/)) με θέμα την εισαγωγή των Νέων Τεχνολογιών και των ψηφιακών εργαλείων στην εκπαιδευτική διαδικασία.

Στο πρόγραμμα της κινητικότητας διάρκειας 40 ωρών συμμετείχαν 18 εκπαιδευτικοί (5 από Ελλάδα, 2 από Κύπρο, 6 από Ρουμανία, 2 από Πολωνία, 1 από Τσεχία, 2 από Εσθονία), όπου με την  κινητικότητα αυτή δόθηκε η δυνατότητα επαγγελματικής εμπειρίας μέσα από την προώθηση, ανταλλαγή και διάχυση καινοτόμων πρακτικών, μεθοδολογικών εργαλείων και ιδεών που σχετίζονται με τις νέες τεχνολογίες. Το πρόγραμμα περιελάμβανε καθημερινή παρακολούθηση μαθημάτων στα δυο ινστιτούτα που διατηρεί ο φορέας ( ένα στην Αλμάδα και ένα στη Σεσίμπρα), απογευματινή περιήγηση στο ιστορικό κέντρο, σε μνημεία και μουσεία της πόλης της Λισαβόνας καθώς και επίσκεψη στο βουνό, στη θάλασσα και στον Τάγο ποταμό. Ιδιαίτερη προσοχή δόθηκε σε εκπαιδευτική επίσκεψη στο πιλοτικό σχολείο της Σεσίμπρα “ **Agrupamento de Escolas da Boa Água**” όπου ενημερώθηκαν για τη φιλοσοφία του εκπαιδευτικό σύστηματος στην Πορτογαλία, τη διάχυση καινοτόμων εκπαιδευτικών πρακτικών και την υλοποίηση project.  Το πρόγραμμα ολοκληρώθηκε με την παρουσίαση project που δημιούργησαν οι εκπαιδευτικοί του σχολείου μας σε συνεργασία με εταίρους εκπαιδευτικούς των άλλων χωρών.

            Μέσα από τη συνεργασία αυτή των διακρατικών φορέων και των εκπαιδευτικών, την ανταλλαγή απόψεων, ιδεών, καλών πρακτικών, της φιλοσοφίας “του μοιράζομαι” διαμορφώνεται  μια κουλτούρα πανευρωπαϊκή, συνεργατική, διαπολιτισμική με ανοιχτούς ορίζοντες και προοπτική

**Δευτέρα, 23-8-2021**

.

Κατά την πρώτη ημέρα έγινε παρουσίαση των 18 εκπαιδευτικών που συμμετείχαν στην κινητικότητα, καθώς και του τρόπου που γίνεται η διδασκαλία στη χώρα του καθενός. Συζητήθηκαν και ανταλλάχτηκαν απόψεις για τα αναλυτικά προγράμματα, τους στόχους και τις επιδιώξεις του κάθε εκπαιδευτικού συστήματος και υπήρξε μια πρώτη επαφή επικοινωνίας μεταξύ των συμμετεχόντων. Ο υπεύθυνος του φορέα υποδοχής  κ. Rui Baltazar, αφού καλωσόρισε τους συμμετέχοντες έκανε μια μικρή αναφορά στο εκπαιδευτικό σύστημα της Πορτογαλίας, όπου επικεντρώνεται στη διαδικασία της μάθησης με ενεργητικό τρόπο και όχι με τη μέθοδο της παθητικής διδασκαλίας, προωθεί την υπευθυνότητα των μαθητών για τη μάθησή τους και ενδυναμώνει την ομαδικότητα και τη συνεργασία.

Με βάση αυτά παρακολουθήσαμε το video “**The Butterfly Circus”**<https://www.youtube.com/watch?v=y_MCwlY6zzg> , όπου ο καθένας πρέπει να βασίζεται στις δικές του δυνάμεις και να αντιμετωπίζει τις δυσκολίες της ζωής. Επιπλέον παρακολουθήσαμε video με τον Jef Staes, ένα ταξίδι στον κόσμο της καινοτομίας, των ιδεών και της αλλαγής με θέμα **“Red Monkey”** <https://www.youtube.com/watch?v=BFk4dCCwlRg>

Βασική αποστολή του Red Monkey είναι το awakening. Να αμφισβητήσουμε τα πρότυπα σχετικά με την μάθηση και να εισάγουμε την καινοτομία και την οργανωτική αλλαγή. Αν «δεν ξυπνήσουμε» και δεν υπάρχει αντιπαράθεση ιδεών,  δεν μπορούμε να ξεκινήσουμε το επόμενο βήμα που είναι η καινοτομία στην εκπαιδευτική διαδικασία. Παράλληλα ο καθηγητής κ. Mauro Gentile μας έδειξε τεχνικές για τη δημιουργία video και λήψη φωτογραφιών.

**25-8-2021, Επίσκεψη στο πιλοτικό σχολείο “Agrupamento *de Escolas da Boa Água*”**

Επισκεφτήκαμε το πιλοτικό σχολείο , όπου μας υποδέχτηκε/καλωσόρισε ο Δντής του σχολείου , μας ξενάγησε στους χώρους του σχολείου και μας ανέλυσε τη φιλοσοφία του ιδρύματος.

Το σχολείο δημιουργήθηκε το 2009, όπου φοιτούν πάνω από 1000 μαθητές και περιλαμβάνει μαθητές από το Νηπιαγωγείο μέχρι και την Γ΄ Γυμνασίου- εννιατάξιο σχολείο-. Ένας εμπνευσμένος διευθυντής με τον σύλλογο διδασκόντων εφαρμόζοντας καινοτόμες πρακτικές ιδέες μετέτρεψαν ένα συμβατικό σχολείο σε μια κυψέλη δημιουργικής έκφρασης και συμπερίληψης της διαφορετικότητας. Ειδικά εκπαιδευμένο προσωπικό χρησιμοποιώντας την τεχνολογία (διαδραστικούς πίνακες, laptop, tablet, projector) σε ειδικά διαμορφωμένες αίθουσες (e-learning zone) οι δάσκαλοι εκπαιδεύουν τους μαθητές/τριες να αλληλεπιδρούν, να εξερευνούν, να επιλύουν προβλήματα και να βρίσκουν λύσεις. Σκοπός του σχολείου είναι η εδραίωση μιας κουλτούρας ομαδοποίησης που χαρακτηρίζεται από την ανάπτυξη όλων όσων εμπλέκονται στη διαδικασία μάθησης. Λαμβάνεται υπόψη η μοναδικότητα, η πολυπλοκότητα του καθενός και η αξία της συμπερίληψης. Στόχος είναι να αναδειχτούν παιδιά με ιδιαίτερες δεξιότητες που μπορούν να συμβαδίσουν με τις ταχέως αναπτυσσόμενες τεχνολογικές εξελίξεις και να βρουν λύσεις σε κοινωνικά προβλήματα που θα βελτιώσουν την ποιότητα ζωής.

Αποστολή είναι να δημιουργηθεί ένα σχολείο που ανταποκρίνεται στις ανάγκες  όλων των μαθητών, που ενισχύει τις δεξιότητές τους και τους επιτρέπει να αναπτυχθούν και να μάθουν ως ευτυχισμένα άτομα.   Ενσωματώνονται δεξιότητες στην καθημερινή εκπαιδευτική πρακτική που ανταποκρίνονται στην αγορά εργασίας και το προφίλ των μαθητών του 21ου αιώνα. Ενισχύεται η γνώση και ο σεβασμός των μαθητών/τριών για τα δικαιώματα και τις ελευθερίες του ατόμου, ώστε να γίνουν υπεύθυνοι πολίτες, προωθούνται οι καλές πρακτικές και ενσωματώνονται οι γονείς/κηδεμόνες στις σχολικές δραστηριότητες.

**24,26,27-8-2021, Εργαστήρια ψηφιακών δεξιοτήτων**

Ένα μεγάλο κομμάτι των ψηφιακών εργαλείων ξεδιπλώθηκε και αναλύθηκε από τον κ. Rui Baltazar  και τους συνεργάτες του καθηγητές Joao Mouro, Mauro Gentile, Vania Ramos, Paulo Torcato και Teresa Rombo.

 Ο καθηγητής **κ. Joao Mouro** μας εισήγαγε σε περιβάλλοντα «**augmented reality»**‎-επαυξημένης πραγματικότητας, που είναι άμεση ή έμμεση θέαση ενός φυσικού, πραγματικού περιβάλλοντος, του οποίου τα στοιχεία επαυξάνονται από στοιχεία που αναπαράγονται από συσκευές υπολογιστών, όπως ήχος, βίντεο, γραφικά ή δεδομένα τοποθεσίας.

<https://quivervision.com/> Ζωντανέψτε τις σελίδες χρωματισμού σας με το Quiver, την εφαρμογή χρωματισμού Augmented Reality που δημιουργεί συναρπαστικές, καθηλωτικές εμπειρίες χρωματισμού για άτομα κάθε ηλικίας!

Η καθηγήτρια **κ. Vania Ramos** εισήγαγε στη μαθησιακή διαδικασία τα **“Games in the Classroom”**

<https://www.plickers.com/library> Tο Plickers σάς επιτρέπει να κάνετε δημοσκόπηση της τάξης σας δωρεάν, Απλώς δώστε σε κάθε μαθητή μια κάρτα (ένα «κλικ στο χαρτί») και χρησιμοποιήστε το smartphone ή το tablet σας Android για να τον σαρώσετε για να κάνετε άμεσους ελέγχους σωστού λάθους ή δημοσκόπηση στην τάξη. Το καλύτερο από όλα, τα δεδομένα σας αποθηκεύονται αυτόματα, από μαθητή σε μαθητή, στο plickers.com

<https://kahoot.com/schools/how-it-works/> Το Kahoot σας επιτρέπει να δημιουργείτε ερωτήσεις και να δέχεστε απαντήσεις σε online χρόνο, οι οποίες εμφανίζονται στις οθόνες των παικτών.  Ένα δυνατό διαδραστικό εργαλείο για την εξ αποστάσεως εκπαίδευση ή για ανασκόπηση και διαμορφωτική αξιολόγηση στην τάξη.

[https://quizizz.com/](https://quizizz.com/admin/quiz/5c129a88410300001a0be1a8/-) To Quizizz είναι ένα εύχρηστο  και χρήσιμο εργαλείο αξιολόγησης των μαθητών/τριών σε πραγματικό χρόνο. Το περιβάλλον χρήσης είναι φιλικό προς τον χρήστη με έντονα χρώματα Και μουσική. Μετά από κάθε απάντηση οι μαθητές έχουν τη δυνατότητα να δουν αν απάντησαν σωστά ή σε αντίθετη περίπτωση  μέσω της ανατροφοδότησης να κατανοήσουν το σωστό. Νικητής είναι αυτός με τις περισσότερες  σωστές απαντήσεις.

<https://www.canva.com/> Ένα πολύ αξιόλογο εργαλείο δημιουργίας παρουσιάσεων, video, σχεδίασης αφίσας, κολάζ, καρτών και άλλων τόσων ψηφιακών κατασκευών από τους μαθητές/τριες ή το δάσκαλο ή σε συνεργασία. Πολύ εύχρηστο στην τάξη , όπου ένας μαθητής/τρια  μπορεί να προσκαλέσει σε πραγματικό χρόνο και άλλους συμμαθητές/τριες και από κοινού να σχεδιάσουν/δημιουργήσουν.

<https://scratch.mit.edu/> Το scratch είναι μια γλώσσα προγραμματισμού που έχει σχεδιαστεί από το MIT για παιδιά που μαθαίνουν κώδικα. Για κάθε δραστηριότητα, μπορείτε να δοκιμάσετε το Εκπαιδευτικό υλικό, να κατεβάσετε ένα πακέτο με κάρτες κώδικα, ή να δείτε τον οδηγό εκπαιδευτικών.

<https://it.clementoni.com/>  ΔΗΜΙΟΥΡΓΙΚΑ ΠΑΙΧΝΙΔΙΑ. Δημιουργήστε, επινοήστε, πειραματιστείτε, χειριστείτε. Κάθε παιχνίδι μέσω του οποίου τα παιδιά μπορούν να εκφραστούν. Ενισχύει την προσωπικότητά τους, τα οδηγεί να ανακαλύψουν τις ικανότητές τους και απελευθερώνει τη φαντασία τους.

<https://classtools.net/> FREE WEB TOOL. Παιχνίδια στην τάξη

Η συνεργάτης **κ. Teresa Rombo** εισήγαγε στη μαθησιακή διδασκαλία το εργαλείο **“ Google Earth in Education”.**

<https://www.google.com/earth/education/explore-earth/>Η χρήση του Google Earth και των χαρτών στην εκπαιδευτική διαδικασία μπορεί να βοηθήσει στην απεικόνιση αφηρημένων εννοιών σε έναν παγκόσμιο καμβά, επιτρέποντας στους μαθητές να συνδέσουν το εικονικό με το πραγματικό. Ένα πολύ δυνατό εργαλείο ψηφιακής γνωριμίας με τον κόσμο.<https://www.qrcode-monkey.com/> Ο QRCode Monkey είναι ένας από τους πιο δημοφιλείς δωρεάν διαδικτυακούς δημιουργούς κώδικα qr. Η υψηλή ανάλυση των κωδικών QR   και οι ισχυρές επιλογές σχεδίασης το καθιστούν μία από τις καλύτερες δωρεάν δημιουργίες κωδικών QR στον ιστό.

**Ψηφιακές Δημιουργίες:**

Με την καθοδήγηση του κ. Rui Maltazar και κ. Mauro Jentile και σε συνεργασία με όλους τους φορείς υποδοχής-εκπαιδευτικούς  δημιουργήσαμε στα πλαίσια καλών πρακτικών μια video- παρουσίαση προωθώντας τη συνεργατικότητα και αναπτύσσοντας διακρατική και ευρωπαϊκή κουλτούρα.

Μπορείτε να επισκεφτείτε το σύνδεσμο  <https://youtu.be/pMYnGZ9fiIQ>

Παράλληλα   παρουσιάζουμε ένα απόσπασμα από την επίσκεψή των εκπαιδευτικών  στο πιλοτικό σχολείο  **Agrupamento de Escolas da Boa Água** με μια πανοραμική άποψη της πλατείας «εμπορίου» της  Λισαβόνας.. Το σχολείο είναι 9τάξιο, όπου φοιτούν περίπου 1200-1300 μαθητές/τριες  ηλικίας  έως 15 ετών ( Νηπιαγωγείο-Δημοτικό -Γυμνάσιο) και διδάσκουν 130 εκπαιδευτικοί με τη μέθοδο progect καθ' όλη τη διάρκεια του διδακτικού έτους με  ελάχιστη έως καθόλου χρήση βιβλίων.

Μπορείτε να επισκεφτείτε το σύνδεσμο  <https://www.youtube.com/watch?v=IGc1oSNQ3jU>

ΕΠΙΣΚΕΨΗ ΣΤΗ ΣΕΣΙΜΠΡΑ

Κατά την παραμονή μας επισκεφτήκαμε το πολιτιστικό κέντρο της Σεσίμπρα, όπου ο Δήμαρχος της πόλης μας φιλοξένησε και μας πρόσφερε αναμνηστικά δώρα.  
 <https://www.jf-quintadoconde.pt/2021/08/professores-visitam-quinta-do-conde/>